Alma Koskel

Alma Mathilde Koskel (kuni 1935 Johanson; 25. mai (vkj) / 6. juuni 1886 Painküla, Jõgeva vald, Laiuse kihelkond, Tartumaa – 30. aprill 1942 TartuEesti Rahvusarhiiv, RA ERA.R-292.1.701) oli eesti tarbekunstnik (eelkõige tekstiilikunstnik), pedagoog ja koolijuhataja.

Elulugu
Sündis käsitöölise peres, õppis Painküla külakoolis, aastatel 1894–1904 A. Salomoni tütarlastekoolis Tartus, 1907–1910 mitmes käsitöö- ja kudumiskoolis Soomes, lõpetas 1910. aastal Helsingis Soome Kunstiühingu Joonistuskooli.   

Oli aastatel 1905–1907 koduõpetaja Võrumaal, 1910–1918 Tartu Naisseltsi käsitöö- ja kudumiskursuse juhataja ning 1919–1942 Tartu Naisühingu Kutsekooli juhataja.

Ajakirja Naiste Töö ja Elu toimetuse liige, Käsitöölehe kaastööline alates 1912. aastast ja tegevtoimetaja aastatel 1917–1923.

Kunstiühingu Pallas asutajaliige 1918. aastal ja liige 1919. aastani.

Oli aktiivne naisliikumise tegelane ja aastatel 1936–1940 Kodumajanduskoja liige. 

Teise Saksa okupatsiooni ajal vahistati süüdistatuna spionaažis ning hukati 30. aprillil 1942 tõenäoliselt Tartus.

Looming
Tegutses tekstiilikunstniku ja portselanimaalijana. Esines näitustel alates 1909. aastast.
Teoseid
"Taimevärvide õpetus". Tartu 1918 

Viited

Kirjandus
Väino Sirk. "Koskel, Alma Mathilde, tekstiilikunstnik ja pedagoog". // Eesti kunsti ja arhitektuuri biograafiline leksikon. Eesti Entsüklopeediakirjastus. Tallinn 1996. Lk 205–206

Välislingid
Kaalu Kirme. "Uks unustatud nimi: Alma Koskel-Johanson". Sirp ja Vasar nr 39, 29. september 1967. Lk 3
Eesti ajakirjanduse biograafiline leksikon 1689–1940. Tööversioon seisuga 1. detsember 2015. Elulood A – Lekstein. Lk 163 - 164

Kategooria:Eesti tarbekunstnikud
Kategooria:Eesti tekstiilikunstnikud
Kategooria:Eesti õpetajad
Kategooria:Eesti kunstipedagoogid
Kategooria:Eesti koolijuhid
Kategooria:Eesti feministid
Kategooria:Kodumajanduskoja liikmed
Kategooria:Sündinud 1886
Kategooria:Surnud 1942